Apstiprināts

ar Ventspils Izglītības pārvaldes

2022.gada 6.decembra

rīkojumu Nr.236

|  |
| --- |
| **Ventspils valstspilsētas pašvaldības iestādes Ventspils Sporta skola “Spars” direktora amata pretendentu atlases konkursa****NOLIKUMS**  |
|  | *Izdots saskaņā ar likuma “Par pašvaldībām” 21.panta pirmās daļas 9.punktu, Pašvaldību likuma 10.panta pirmās daļas 10.punktu, 19.08.2014. Ministru kabineta noteikumu Nr.496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldības izglītības pārvalžu vadītāju amatu pretendentu atlasei” 4.1.punktu; Ventspils valstspilsētas domes 07.12.2018. nolikuma Nr.2 “Ventspils valstspilsētas pašvaldības iestādes “Ventspils Izglītības pārvalde” nolikums” 9.32.punktu* |

1. **Vispārīgie jautājumi**
	1. Nolikums nosaka kārtību, kādā tiek organizēts atklāts konkurss uz Ventspils valstspilsētas pašvaldības iestādes Ventspils Sporta skola “Spars”, reģistrācijas Nr.3271902181, juridiskā adrese Sporta iela 7/9, Ventspils, LV-3601 (turpmāk – Sporta skola), direktora amata vietu (turpmāk – Amats).
	2. Konkursa mērķis ir izvēlēties Amatam atbilstošāko pretendentu, lai nodrošinātu Sporta skolas kvalitatīvu un efektīvu darbību un attīstību.
	3. Konkursa uzdevums ir izvērtēt Amata pretendentu profesionālo kompetenci, motivāciju un vispārējo atbilstību izvirzītajām prasībām.
2. **Pretendentu atlases komisija**
	1. Konkursa organizēšanu, norisi un pretendentu iesniegto dokumentu izvērtēšanu veic pretendentu atlases komisija (turpmāk – Komisija), kas tiek izveidota ar Ventspils Izglītības pārvaldes (turpmāk – Izglītības pārvalde) vadītāja rīkojumu, nosakot Komisijas sastāvu, priekšsēdētāju un sekretāru.
	2. Komisijas sēdes ir slēgtas, tās tiek protokolētas. Protokolu paraksta Komisijas sēdes vadītājs un sekretārs.
	3. Komisiju vada un tās darbu organizē Komisijas priekšsēdētājs.
	4. Ja Komisijas sēdē nepiedalās tās priekšsēdētājs vai sekretārs, Komisijas locekļi no sava vidus ar vienkāršu balsu vairākumu ievēl sēdes vadītāju vai sekretāru.
	5. Komisija ir lemttiesīga, ja tajā piedalās vairāk kā puse no tās locekļiem.
	6. Komisija pieņem lēmumus ar vienkāršu klātesošo Komisijas locekļu balsu vairākumu. Ja Komisijas locekļu balsis sadalās vienādi, izšķirošā ir sēdes vadītāja balss.
	7. Komisija:
		1. atbilstoši iesniegtajiem dokumentiem novērtē pretendentu atbilstību Amatam izvirzītajām prasībām;
		2. ir tiesīga lemt par ekspertu ar padomdevēja tiesībām pieaicināšanu Komisijas sēdēs;
		3. noteiktajos termiņos un kārtībā organizē darba intervijas ar pretendentiem;
		4. lai pārbaudītu Amatam nepieciešamās teorētiskās zināšanas un prasmes, papildus darba intervijai var noteikt Amata pretendentam uzdevumus;
		5. ir tiesīga lemt par papildus konkursa vērtēšanas kārtas organizēšanu un/vai papildus uzdevumu uzdošanu konkursa pretendentiem, konkursa termiņa pagarināšanu;
		6. atbilstoši normatīvajiem aktiem un šim nolikumam sniedz priekšlikumus Ventspils valstspilsētas domei par piemērotāko Amata kandidātu.
3. **Konkursa izsludināšana un pieteikšanās termiņš**
	1. Darba sludinājums par konkursu tiek publicēts:
		1. laikrakstā “Ventas Balss”;
		2. Izglītības pārvaldes mājas lapā www.vip.ventspils.lv;
		3. Ventspils valstspilsētas pašvaldības portālā [www.ventspils.lv](http://www.ventspils.lv);
		4. Nodarbinātības valsts aģentūras CV un vakanču portālā.
	2. Pretendentu pieteikšanās termiņš konkursam **līdz 2023.gada 6.janvārim.**
4. **Pretendentiem izvirzītās kvalifikācijas prasības**
	1. Amata pretendentiem tiek izvirzītas šādas kvalifikācijas prasības:
		1. uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
		2. atbilstība vienai no prasībām, kas norādītas 11.09.2018. Ministru kabineta noteikumu Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 13.punktā;
		3. valsts valodas prasme augstākajā līmenī atbilstoši Valsts valodas likuma prasībām un vismaz vienas Eiropas Savienības oficiālās valodas prasmes profesionālajai darbībai nepieciešamajā apjomā;
		4. vismaz triju gadu pedagoģiskā darba pieredze izglītības jomā vai izglītības vadības darbā; par priekšrocību tiks uzskatīta pieredze sporta trenera, organizatora, metodiķa vai sporta izglītības iestādes vadības darbā;
		5. zināšanas izglītības, sporta nozares, darba tiesisko attiecību un personāla vadības jomu reglamentējošo normatīvo aktu normu piemērošanā;
		6. zināšanas izglītības iestāžu finansēšanas jautājumos;
		7. vadības prasmes, spēja motivēt darbiniekus un strādāt komandā;
		8. spēja strādāt patstāvīgi, noteikt prioritātes;
		9. labas prasmes darbā ar informācijas un komunikācijas tehnoloģijām, t.sk. prasme strādāt ar datoru pieredzējuša lietotāja līmenī;
		10. labas prezentēšanas un komunikācijas prasmes;
		11. precizitāte un augsta atbildības sajūta.
5. **Iesniedzamie dokumenti un kārtība**
	1. Amata pretendentam jāiesniedz sekojoši dokumenti (dokumentu kopijas):
		1. pieteikums (pielikums Nr.1);
		2. motivācijas vēstule (ne vairāk kā 1 A4 formāta lapa datorrakstā);
		3. dzīves un darba gaitu apraksts (CV) Europass formātā, obligāti norādot darba devēja pārstāvja kontaktus;
		4. pretendenta sagatavota koncepcija par Sporta skolas attīstības perspektīvām (ne vairāk kā 4 A4 formāta lapas datorrakstā);
		5. izglītību un kvalifikāciju apliecinošu dokumentu kopijas, t.sk., pēdējo 3 gadu laikā apgūto profesionālās kompetences pilnveides kursu dokumentu kopijas;
		6. vēlamas iepriekšējā darba devēja vai izglītības iestādes dibinātāja rekomendācijas vai ieteikuma vēstules;
		7. citi dokumenti, kurus pretendents uzskata par nepieciešamiem.
	2. Dokumentu oriģinālus, kas apliecina pretendenta pieteikumā norādītās informācijas patiesumu un atbilstību, pretendentam jāuzrāda intervijas dienā, ja pretendents tiks uzaicināts uz darba interviju (konkursa otro kārtu).
	3. Amata pretendenta iesniegtajos dokumentos (dokumentu kopijās) jānorāda tikai tāda informācija, kas nepieciešama, lai novērtētu Amata pretendenta piemērotību vakantajam amatam, un kas attiecas uz paredzētā darba veikšanu.
	4. Nolikuma 5.1.punktā norādītie dokumenti (dokumentu kopijas) jāiesniedz **līdz 2022.gada 6.janvārim**:
		1. *nosūtot pa pastu*, norādot adresātu Ventspils valstspilsētas Izglītības pārvalde, Raiņa iela 10, Ventspils, LV-3601;
		2. *iesniedzot personīgi* Ventspils valstspilsētas Izglītības pārvaldē, Raiņa ielā 10, Ventspilī, LV-3601, 2.stāvā, 14.kabinetā, darba dienās no plkst. 08:00 līdz plkst. 17:00, izņemot pirmdienās no plkst.08:00 līdz plkst.18:00 un piektdienās no plkst.08:00 līdz plkst.16:00, ievērojot pusdienas pārtraukumu no plkst.12:00 līdz plkst.13:00;
		3. *nosūtot uz e-pastu* vip@ventspils.lv, *parakstītus ar drošu elektronisko parakstu*.
	5. Iesniedzot pieteikumu un tam pievienotos dokumentus (dokumentu kopijas), pretendents apliecina, ka piekritis Konkursa noteikumiem.
	6. Iesniegtie dokumenti (dokumentu kopijas) pretendentam atpakaļ netiek izsniegti, izņemot gadījumu, ja:
		1. Konkurss tiek atsaukts pēc pretendentu pieteikšanās termiņa beigām un pretendents rakstveidā pieprasa iesniegto dokumentu izsniegšanu;
		2. pretendents rakstveidā atsauc iesniegto pieteikumu pirms pretendentu pieteikšanās termiņa beigām.
6. **Pieteikumu izskatīšana, vērtēšanas kritēriji un lēmuma pieņemšana**
	1. Konkursa komisija nodrošina Konkursa norisi vismaz divās kārtās:
		1. *pirmajā kārtā* novērtē Amata pretendentu atbilstību Konkursa nolikumā izvirzītajām prasībām atbilstoši iesniegtajiem dokumentiem;
		2. *otrajā kārtā* organizē darba intervijas ar Amata pretendentiem, kuru iesniegtie dokumenti atbilst izvirzītajām prasībām un uz kuriem neattiecas [Izglītības likumā](https://likumi.lv/ta/id/50759-izglitibas-likums) un [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) noteiktie ierobežojumi strādāt par pedagogu.
	2. Konkursa pirmajā kārtā, kura notiek piecu darba dienu laikā pēc darba sludinājumā norādītā pieteikšanās termiņa beigām, Konkursa komisija:
		1. pārbauda, vai Amata pretendents ir iesniedzis visus šajā nolikumā noteiktos dokumentus (dokumentu kopijas) noteiktajā kārtībā un termiņā. Amata pretendenti, kuri nav iesnieguši visus šajā nolikumā paredzētos dokumentus vai arī tos nav iesnieguši noteiktajā kārtībā un termiņā, netiek vērtēti;
		2. novērtē atbilstoši iesniegtajiem dokumentiem pretendenta atbilstību saskaņā ar vērtēšanas tabulu (pielikums Nr.2.) šī nolikuma 4.1.1. – 4.1.4.punktā minētajām prasībām, izvēlas atbilstošākos Amata pretendentus, kas tiks aicināti uz Konkursa otro kārtu – darba interviju.
	3. Konkursa otrā kārta notiek ne vēlāk kā viena mēneša laikā pēc pretendentu pieteikšanās termiņa beigām. Konkursa komisija aicina Amata pretendentus uz Konkursa otro kārtu, paziņojot katram Amata pretendentam konkrētu intervijas norises vietu, datumu un laiku.
	4. Pretendentam, ierodoties uz darba interviju, jāuzrāda Komisijai personu apliecinošs dokuments (pase vai identifikācijas karte), izglītību un profesionālo kvalifikāciju, kā arī profesionālo pilnveidi apliecinošo dokumentu oriģināli un valsts valodas prasmes apliecība (ja tāda nepieciešama). Ja pretendents nevar uzrādīt iepriekšminētos dokumentus, Komisija lemj par darba intervijas turpināšanas lietderību.
	5. Darba intervijas laikā Amata pretendenti Konkursa komisijai raksturo savu līdzšinējo darbu pieredzi, izglītību, kvalifikāciju, motivāciju strādāt Amatā, kā arī iepazīstina ar savu redzējumu par Sporta skolas stiprajām un vājajām pusēm, attīstības perspektīvām, atbild uz Konkursa komisijas locekļu jautājumiem.
	6. Lai izvērtētu Amata pretendentu atbilstību šī nolikuma 4.1.5. – 4.1.11. punktā izvirzītajām prasībām, Konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus.
	7. Konkursa otrajā kārtā katrs Komisijas loceklis individuāli vērtē Amata pretendentu un piešķir punktus augošā secībā no 1 līdz 10 saskaņā ar vērtēšanas tabulu (pielikums Nr.3.). Kopējais Pretendenta vērtējums tiek iegūts, summējot visu Komisijas locekļu individuālo vērtējumu par katru Amata pretendentu. Pamatojoties uz minēto vērtējumu, nosaka, kurš no Amata pretendentiem ir saņēmis augstāko novērtējumu.
	8. Ja otrajā kārtā vairāki Amata pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.
	9. Pēc noslēdzošās kārtas rezultātu apkopošanas Komisija izvēlas izvirzītajām prasībām atbilstošāko Amata pretendentu un iesniedz Ventspils valstspilsētas pašvaldības domei pamatotu priekšlikumu par Amata pretendenta pieņemšanu darbā.
	10. Piecu darbdienu laikā pēc Konkursa noslēguma Izglītības pārvalde rakstiski paziņo pretendentiem Konkursa rezultātu.
	11. Atkārtotu pretendentu Konkursu izsludina, ja:
		1. Konkursam nav pieteicies neviens pretendents;
		2. saskaņā ar Konkursa komisijas ierosinājumu neviens no pretendentiem neatbilst Amatam izvirzītajām prasībām;
		3. Ventspils valstspilsētas pašvaldības dome neatbalsta Komisijas ieteiktā Amata pretendenta pieņemšanu darbā.
7. **Nobeiguma noteikumi**
	1. Konkursa nolikums tiek publicēts Izglītības pārvaldes mājas lapā www.vip.ventspils.lv.
	2. Konkursa dokumentu saglabāšana tiek nodrošināta saskaņā ar Izglītības pārvaldes nomenklatūru, ievērojot normatīvo aktu prasības fizisko personu datu aizsardzības un informācijas atklātības jomā.

Izglītības pārvaldes vadītāja Jana Bakanauska

|  |  |
| --- | --- |
| Saskaņots: |  |
| Izglītības pārvaldes vadītāja vietnieka p.i. | Santa Vīkele |
| Administratīvās nodaļas vadītāja | Sigita Stendere |

Pielikums Nr.1.

Ventspils valstspilsētas pašvaldības iestādes Ventspils Sporta skola “Spars”

direktora amata pretendentu atlases konkursa

NOLIKUMAM

\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

 \_\_\_\_\_\_\_\_\_\_\_\_\_\_\_\_\_\_\_\_\_

*(personas kods)*

\_\_\_\_\_\_\_\_\_\_\_\_\_\_\_\_\_\_\_\_\_

*(dzīvesvietas adrese)*

\_\_\_\_\_\_\_\_\_\_\_\_\_\_\_\_\_\_\_\_\_

*(tālr. numurs, e-pasts)*

**PIETEIKUMS**

\_\_\_\_\_\_\_\_\_\_\_\_

\_\_\_.\_\_\_.2022.

*(vieta, datums)*

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, piesaku sevi konkursam uz vakanto Ventspils valstspilsētas pašvaldības iestādes Ventspils Sporta skola “Spars” direktora amatu.

Apliecinu, ka uz mani neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.

Apliecinu, ka esmu iepazinies ar konkursa nolikumu un piekrītu tā noteikumiem.

Pielikumā *(uzskaitīti pievienotie dokumenti /dokumentu kopijas saskaņā ar nolikuma 5.1.punktu)*:

1.

2.

3.

\_\_\_\_\_\_\_\_\_\_\_\_\_\_\_\_\_ *(paraksts, atšifrējums)*